HL Tauri

Den HL Tauri (ofgekierzt HL Tau) ass e ganz jonke veränderleche Stär vum Typ T-Tauri am Stärebild Taurus. Hie läit an der Taurus-Moleküllewollek an ass ongeféier 450 Liichtjoer vun eis ewech.

D'Liichtkraaft an déi effektiv Temperatur loossen op en Alter vu maner wéi 100.000 Joer schléissen. 
Mat enger visueller Hellegkeet vu 15,1 mag, kann hien net mat bloussem A observéiert ginn. Hien ass vun enger protoplanetarer Scheif mat konzentreschen donkle Beräicher ëmginn, an deene viraussiichtlech Planéiten entstinn. Polarjete vun dëser Scheif bilden den Herbig-Haro-Objet HH 150.


 Kuckt och 

 Moleküllewollek

 Um Spaweck 

Kategorie:T-Tauri-Stären
Kategorie:Stärebild Taurus